Ferdinand Koblavi Dra Goka

Ferdinand Koblavi Dra Goka yɛ kane  Ghanani ɔkyerɛkyerɛfo ne amanyɔni. ɔyɛ kane Frao Mantam mu, ne Soafo a ɔhwɛ sikasɛm so a ɔtɔ so mienu wɔ Ghana adehyeman a ɛtɔ so mienu. ɔno na ɔboa maa wosesa kane Trans Volta Togoland yɛɛ no Frao Mantam

 Ne mmɔfrase 
Wɔ woo Goka wɔ November da ɛtɔ so 7 afe 1919 mu a n’awofo din de F.D Goka wɔ Mafi Anfoe a ɛwɔ Frao Mantam mu. ɔkɔɔ sukuu wɔ Evengelical Middle School a ɛwɔ Hohoe ma no nyaa abodin krataa a ɛne Cambridge School Certifcate wɔ afe 1941 mu. ɔtoaa n’adesua no so wɔ akyerɛkyerɛfo sukuu a ɛne Akropong Presbyterian Traning College firi 1943 kosii afe 1944. ɔtoaa so kɔɔ nyamesem ho ntete sukuu a ɛne Ewe Presbyterian Theological Seminary a ɛwɔ Ho.

 Nnwuma ne Amanyɔsɛm 
Owie n’adesua no, Goka nyaa adwuma sɛ ɔkyerɛkyerɛni wɔ afe 1634 wɔ Mafi Anfoe a ɛyɛ ne kuro mu wɔ Frao Mantam mu. Bre a onyaa Abodin krataa a ɛne Certificate A Grade I no, onya adwuma sɛ ɔkyerekyereni wɔ Keta Presbyterian Middle School wɔ January 1946. Ogyae adekyerɛ wɔ June afe 1948 na ɔhyɛ adwuma foforo ase sɛ ɔkwankyerɛfo abediakyire ma Anlo-Tongu mansin nhomasua kuo.

Goka de ne ho kɔhyɛɛ amanyɔsɛm mu akyire na wɔ afe 1954 mu no, wɔpaw no mmarahyɛ baguani, na saa afe ara mu no, wɔpaw no sɛ Soafo abediakyire wɔ asoe a ɛhwɛ Akwahosan so.  Wɔpaw no sɛ soafo a ɔhwɛ Frao Mantam no so wɔ June afe 1959 mu na Wɔ October da edi kan , afe 1960 mu no, ɔbeyee Soafo a ɔhwe dwadie so. Wɔ May da a ɛtɔ so 8 afe 1961 mu no, wɔpaw no sɛ Soafoa ɔhwɛ sikasɛm so, na saa afe no ara mu no, wɔkaa asoe a ɛhwɛ dwadie ne asoe a ɛhwɛ Sikasɛm so no bom yɛɛ noo asoe baako.Wɔ October da a edikan afe 1961 mu no , obɛyɛɛ Soafo a ohwɛ asoe a ɛhwɛ dwadie ne skiasɛm so. Okuraa saa dibea yi kosii afe 1964 bre a wo yii no de Kwesi Amoako Atta sii n’anan mu.

 Owuo 
Owui wɔ afe 2007 mu.  Togbe Kwasinyi Agyeman IV, ɔhene a ɔwɔ Adidome kaa ne ho asem ‘’ ɔyɛ ɔbarima okokoroko a ofiri Mafi Asase so”.

 Nkekaho